Κλειδί Βοιωτίας

Το Κλειδί είναι χωριό της Στερεάς Ελλάδας στην Περιφερειακή Ενότητα Βοιωτίας, κοντά στον Ασωπό ποταμό και σε υψόμετρο 220 μέτρα. Αποτελεί τοπική κοινότητα του Δήμου Τανάγρας και έχει πραγματικό πληθυσμό 301 κατοίκους, σύμφωνα με την απογραφή του 2011. Από το 1997 έως το 2010 μαζί με τον Άγιο Θωμά, τα Οινόφυτα και τμήμα του Δηλεσίου αποτελούσαν τον Δήμο Οινοφύτων.

Στην περιοχή του βρίσκεται η Μονή Η Μήτηρ του Ηγαπημένου, δίπλα από το εξωκλήσι του Αγίου Κωνσταντίνου.

 Τοπικές Πανηγύρεις 
 Αγίου Ιωάννου του Θεολόγου (κεντρικός ναός του χωριού) - 26 Σεπτεμβρίου
 Αγίου Κωνσταντίνου (ξωκλήσι) - 21 Μαΐου

 Ιστορικά στοιχεία 
Στη περιοχή Καστρί (λόφος Αγίου Κωνσταντίνου) έχει εντοπισθεί μυκηναϊκός οικισμός, όπου έχουν ανασκαφεί οικοδομικά κατάλοιπα και τάφοι.

Στις 5 Απριλίου 1867 υπογράφηκε πρωτόκολλο μεταξύ του υπουργού των εξωτερικών της Ελλάδος Χαριλάου Τρικούπη και της Οθωμανικής πρεσβείας, όπου το Κλειδέτι (Κλειδί) μαζί με τα χωριά Κρίσπι, Μπάσαρα, Μάδαρα (Μαδαρό) και Μπράτσι εξαγοράζονται από το ελληνικό δημόσιο με το ποσό των 360.000 δραχμών το 1868. Σύμφωνα με τη συμφωνία τα πέντε χωριά πωλήθηκαν το 1834 στον Ρώσσο υπήκοο Ζαχαρία Ζαχάρωφ και κατόπιν μεταβιβάσθηκαν στους κληρονόμους του Ισμαήλ Μπέη και της Σαϊδά Χανούμ.Νόμος ΝΞΕ΄ 1868. Περί επικυρώσεως πρωτοκόλλου μεταξύ του Υπουργού των Εξωτερικών και της Οθωμανικής Πρεσβείας, αγορώντος την αποζημείωσιν των κατά τας Θήβας 5 χωρίων

Με Β.Δ. της 31 Μαρτίου 1909, συστάθηκε επιτροπή για τη μελέτη τοπωνυμιών της Ελλάδας, υπό την προεδρία του Νικολάου Πολίτη. Για το Κλειδέτι, η επιτροπή γνωμοδότησε ότι δεν υπήρχε λόγος μετονομασίας σε Νέα Τανάγρα (απόφαση που είχε πάρει το κοινοτικό συμβούλιο Κλειδετίου), αφού το χωριό δεν έχει τίποτα κοινό με την Τανάγρα ούτε είναι το κοντινότερο προς την αρχαία ομώνυμη πόλη.Γνωμοδοτήσεις περί μετονομασίας Συνοικισμών και κοινοτήτων εκδιδόμεναι αποφάσει του υπουργείου των εσωτερικών, υπό Ν.Γ. Πολίτου, προέδρου της επιτροπείας. 1920

Διοικητικές μεταβολές
Το Κλειδί αναφέρεται επίσημα, μετά την Επανάσταση του 1821, με την παλιά του ονομασία Κλειδέτι  το 1845 να προσαρτάται στο δήμο Τανάγρας. Το 1912 ορίστηκε έδρα της ομώνυμης νεοϊδρυθείσας κοινότητας και το 1927 μετονομάστηκε σε Κλειδί. Σύμφωνα με το πρόγραμμα «Καλλικράτης» αποτελεί την κοινότητα, που ανήκει στη Δημοτική Ενότητα Οινοφύτων του Δήμου Τανάγρας και σύμφωνα με την απογραφή 2021 απογράφησαν 301 κάτοικοι ενώ με αυτήν του 2011 είχε 368 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10647 (σελ. 173 του pdf).

Δείτε επίσης: Κοινότητα Κλειδιού

Πληθυσμιακές μεταβολές

Μέχρι και τη καταγραφή το 1879 η καταμέτρηση των κατοίκων γίνεται από κοινού για τους οικισμούς του Κλειδετίου & των Σκούρτων.

Έτος - κάτοικοι

ΈτοςΠληθυσμός18443318512481861265187935118892291896259190734119203361928377194041819514121961382197137719813741991412200140620113682021301
Παραπομπές

Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας